พอดีกินยาคุม ฉุกเฉินหลังจากมีเพศสัมพัน เป็นยาคุมแบบเม็ดเดียวค่ะ อยากทราบว่า วันต่อมาหลังจากกินยาคุมแล้ว สามารถมีเพศสัมพันธ์ได้มั้ยคะ หรือต้องกินยาฉุกเฉินอีกรอบ
สวัสดีค่ะ หากทานยาคุมฉุกเฉินไปแล้วเกิน 12 ชั่วโมง แล้วได้มีเพศสัมพันธ์อีก ยาคุมฉุกเฉินก็จะไม่สามารถช่วยป้องกันการตั้งครรภ์ได้แล้ว ต้องทานยาไปใหม่อีกครั้งค่ะหากจะมีเพศสัมพันธ์บ่อยๆ ก็ไม่ควรใช้ยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ